ועדת הכנסת, כנסת 23, פרוטוקול מספר 36, 2020-07-14 12:00

איתן גינזבורג: חברי הכנסת, בוקר טוב, אני מתכבד לפתוח את ישיבת ועדת הכנסת.

איתן גינזבורג: היום יום שלישי, כ"ב בתמוז התש"ף, 14 ביולי 2020.

איתן גינזבורג: בראש סדר היום עומדת בקשתו של השר רפי פרץ להתפלגות מפלגת הבית היהודי מיסודה של המפד"ל מסיעת ימינה בהתאם לסעיף 59(2) לתקנון הכנסת.

איתן גינזבורג: אני מתחיל עם בקשתו של הרב פרץ לבקשה.

איתן גינזבורג: נתחיל איתך, ואז נעבור לשאר הדוברים.

איתן גינזבורג: בבקשה, אדוני.

רפי פרץ: תודה, אדוני יושב-ראש הוועדה, חבריי חברי הכנסת, בהתאם לסעיף 60א לחוק הכנסת תשנ"ד-1994 להלן: חוק הכנסת, מוגשת בזאת הודעה על התפלגות מפלגת הבית היהודי מיסודה של המפד"ל מסיעת ימינה בהתאם לסעיף 59(2) לחוק הכנסת.

רפי פרץ: שם הסיעה החדשה: הבית היהודי מיסודה של המפד"ל.

רפי פרץ: בא כוח הסיעה הוא אנוכי רפי פרץ, ממלא מקום בא כוח הסיעה הוא ניר אורבך.

רפי פרץ: הסכם בדבר צירוף של מפלגות הוגש ליושב-ראש ועדת הבחירות המרכזית בעת הגשת הרשימות.

רפי פרץ: בהתאם לסעיף 60א לחוק הכנסת אני אבקש מכם לאשר את ההתפלגות.

רפי פרץ: תודה.

איתן גינזבורג: מישהו רוצה לדבר?

איתן גינזבורג: גם אלעזר וגם יש בקשות מבחוץ.

איתן גינזבורג: בטרם נתחיל בסבב הדוברים ניתן ליועצת המשפטית לתת את המסגרת.

איתן גינזבורג: אחר כך אם יהיו התייחסויות נתייחס ספציפית.

איתן גינזבורג: אבל רק המסגרת מהי התפלגות כי זה דיון שוועדת הכנסת הזאת דנה בזה.

ארבל אסטרחן: אני אתן את המסגרת אבל אחר כך אם יהיו התייחסויות לבקשה הספציפית אני גם אתייחס.

איתן גינזבורג: לבקשה הספציפית נתייחס אחרי הדוברים.

ארבל אסטרחן: חוק יסוד: הכנסת יוצא מהנחה שחבר הכנסת נבחר במסגרת של רשימה של מפלגה והוא אמור להישאר בסיעתו, אלא בתנאים שנקבעו בחוק.

ארבל אסטרחן: החוק יוצר הבחנה בין פרישה מסיעה לבין התפלגות מסיעה.

ארבל אסטרחן: התפלגות מסיעה זה הדבר שהחוק מכיר והוא מקובל, אין עליו סנקציות, אבל יש תנאים מסוימים שרק בהם יכולה להיות התפלגות של סיעה.

ארבל אסטרחן: חוק הכנסת מכוח חוק יסוד: הכנסת מונה לנו שלושה תנאים להתפלגות מותרת כששניים מהם הם התנאים שמשתמשים בהם יותר והם תנאים מוכרים.

ארבל אסטרחן: אחד מהם הוא כאשר שליש מסיעה של לפחות שניים מבקשים להתפלג מהסיעה.

ארבל אסטרחן: החוק נותן להם זכות לעשות את זה גם אם רוב הסיעה מתנגדת לדבר.

ארבל אסטרחן: ברגע שיש שליש מסיעה של שני חברים לפחות הם יכולים להתפלג ולהקים סיעה חדשה.

ארבל אסטרחן: אם אותה סיעה מייצגת מפלגה היא גם יכולה בתנאים מסוימים לקבל מימון.

ארבל אסטרחן: זה דבר שקרה בכנסות בעבר לא מעט פעמים.

ארבל אסטרחן: אופציה שנייה להתפלגות היא כאשר סיעה מורכבת מכמה מפלגות, כלומר רשימת המועמדים מלכתחילה הוגשה על-ידי כמה מפלגות.

ארבל אסטרחן: אם אותן מפלגות, בעת שהן הגישו את רשימת המועמדים נתנו ליושב-ראש ועדת הבחירות המרכזית הסכם שיאפשר להן להתפלג לפי מפלגות אז אחר כך במהלך כהונת הכנסת כל אחת מאותן מפלגות, יש לה זכות עצמאית להתפלג ללא צורך בהסכמה של יתר המפלגות שמרכיבות את אותה סיעה וגם אם הן לא מהווים שליש.

ארבל אסטרחן: זאת הבקשה שמונחת כעת.

ארבל אסטרחן: חבר הכנסת והשר פרץ שהוא הנציג היחיד של מפלגת הבית היהודי מבקש להתפלג מסיעת ימינה שהיא סיעה שמורכבת משלוש מפלגות: יש המפלגה שמוכרת בשם הימין החדש, אבל בעצם השם של המפלגה הוא צל"ש, שיש בו שלושה חברי כנסת: בנט, שקד וכהנא; יש המפלגת האיחוד הלאומי שחברים בה חברי הכנסת סמוטריץ' ואופיר סופר, וחבר הכנסת פרץ.

ארבל אסטרחן: אמרתי שהתפלגות היא הדבר שהחוק מתיר ומאפשר בתנאים מסוימים.

ארבל אסטרחן: מה שהחוק רוצה למנוע זה פרישה.

ארבל אסטרחן: זה הדבר האסור שמוביל סנקציות.

ארבל אסטרחן: החוק אומר שאם חבר כנסת פורש מסיעתו שלא בדרך של התפלגות אז יחולו לגביו סוג של סנקציות.

ארבל אסטרחן: העיקרית והמוכרת ביותר אומרת שמי שפרש מסיעתו לא יוכל להתמודד לכנסת הבאה במסגרת מפלגה שהייתה מיוצגת בכנסת היוצאת.

ארבל אסטרחן: כלומר אם הוא רוצה להתמודד לכנסת הבאה הוא חייב לעשות את זה רק במסגרת מפלגה חדשה לגמרי.

ארבל אסטרחן: סנקציה נוספת אומרת שהוא לא יוכל להתמנות לשר או לסגן שר באותה כנסת, והרעיון הוא שאי אפשר יהיה "לקנות" חבר כנסת ולגרום לו לעבור ממפלגה למפלגה בכך שייתנו לו תפקיד בממשלה.

ארבל אסטרחן: ויש גם סנקציות בתחום המימוני מכוח חוק מימון מפלגות וגם אומרים שאותו חבר כנסת לא יוכל להצטרף לאף סיעה בכנסת.

ארבל אסטרחן: זאת אומרת אם חבר כנסת מוכרז כפורש הוא נקרא חבר כנסת שפרש והוא לא שייך לאף סיעה.

ארבל אסטרחן: הוא לא מקים סיעה, הוא לא מייצג מפלגה ולא יכול להצטרף לאף סיעה בכנסת.

ארבל אסטרחן: הקביעות האם חבר כנסת התפלג או פרש נעשות פה בוועדת הכנסת.

ארבל אסטרחן: לגבי התפלגות – למרות שלכאורה אמרתי לכם שהתנאים קבועים בחוק – בין זה שליש ובין זה מפלגה – בכל זאת נדרש אישור יותר טכני ופורמלי של ועדת הכנסת כי רוצים שתהיה ודאות.

ארבל אסטרחן: הכנסת צריכה לדעת בכל עת מיהן הסיעות ומי נמנה בהן ולכן ניתנת החלטה.

אוסאמה סעדי: במקרה כאן עובדתית יש כאן צירוף של שלוש מפלגות?

איתן גינזבורג: יש שלוש מפלגות.

ארבל אסטרחן: ימינה היא תוצר של רשימת מועמדים משותפת שהוגשה על-ידי כמה מפלגות.

אוסאמה סעדי: אז השר פרץ עכשיו מייצג - -

ארבל אסטרחן: הוא המייצג היחיד של מפלגת הבית היהודי.

אוסאמה סעדי: מפלגה.

טלי פלוסקוב: אין פה פרישה.

ארבל אסטרחן: כן, נכון.

ארבל אסטרחן: אגב, גם הרשימה המשותפת הוגשה על-ידי ארבע מפלגות, הגישה הסכם.

אחמד טיבי: אני מבקש לא להשוות.

קריאה: זאת בקשה משותפת גם שלכם וגם של הרב פרץ.

אוסאמה סעדי: ההבדל הוא שהרשימה המשותפת שהתאחדה הביאה 15 מנדטים ונשאר לה 16 ו-17.

אוסאמה סעדי: אצל רפי פרץ – הוא ריסק את המפד"ל - - -

איתן גינזבורג: תודה רבה, חבר הכנסת אוסאמה סעדי על החידוד וההבהרה.

איתן גינזבורג: נתחיל עם שאר הדוברים שביקשו להתייחס.

איתן גינזבורג: חבר הכנסת אלעזר שטרן, בבקשה.

אלעזר שטרן: תודה.

אחמד טיבי: אלעזר, תמשיך באותו קו.

אחמד טיבי: אני פה.

אלעזר שטרן: אדוני היושב-ראש, הדיון הוא לא עניין אישי.

אלעזר שטרן: הדיון הוא איך אנחנו נראים בעיני הציבור במדינת ישראל, איך הציבור מסתכל על מה שאומרים הפוליטיקאים, איך הציבור מסתכל על המשמעות של רשימה לכנסת.

אלעזר שטרן: אני רוצה לומר שב-22:05 במוצאי יום הבחירות האחרונות שמעתי בטלוויזיה עם פרסום המדגמים את חבר הכנסת והשר דודי אמסלם כשבערך במשפט השני או השלישי הוא דיבר עם מי מתנהלים מגעים, מי הפוטנציאל לערוק.

אלעזר שטרן: כשהשאלה הזאת הופכת להיות שאלה נלווית לתוצאות בחירות אנחנו מזנים את בית המחוקקים הישראלי.

אלעזר שטרן: אנחנו מזנים את המשמעות של רשימה לכנסת, ואנחנו גם מזנים את המעמד של חבר או חברת כנסת.

אלעזר שטרן: כמה שהמעמד שלנו נמוך בעיני הציבור, כשהדבר הזה הופך לתרבות אז יש בעיה גם של המושג יושר, ואני כבר לא מדבר על המושג "שייכות".

אלעזר שטרן: החשש, כמובן, הוא לא רק מה קורה לבית הזה מכיוון שפעם שאתה מטמיע במישהו תרבות של עריקה, תרבות של מילה זה לא מילה, של רשימה זה לא רשימה - -

חמד עמאר: אני מבקש – מילה זה לא מילה זה שלנו.

אלעזר שטרן: אני לא מדבר אליך.

טלי פלוסקוב: גם זה מילה לא מילה.

איתן גינזבורג: חברים, כל אחד יקבל זכות דיבור.

איתן גינזבורג: אל תפריעו אחד לשני, בבקשה.

אלעזר שטרן: כשאתה מנחיל מהבית הזה – כאילו לתוך הבית הזה – אבל אנחנו יודעים, אנחנו רוצים שככה יקרה, זה המצב הנשאף, שהנוער שלנו ואזרחי מדינת ישראל יאמצו ערכים ונורמות התנהגות שהבית הזה משדר להם.

אלעזר שטרן: אם הסיפור הזה היה סיפור יחיד אפשר לדון בו לגופו ולהחליט.

אלעזר שטרן: כשהרב רפי פרץ מצטרף – ולא משנה כרגע מהי ההגדרה של פרישה אבל כן חשוב המושג של קבלת תרומה – והמושג של קבלת תרומה, להבדיל ממה ששאל פה חברי אוסאמה, אם זאת פרישה או התפלגות או לא משנה – אנשים לא מבינים את הדקויות האלה.

אלעזר שטרן: אנשים מסתכלים על הרב רפי פרץ כמי שמצטרף לפנינה תמנו שטה, כמצטרף לתהילה פרידמן, כמצטרף למיכל וונש, כמצטרף לצביקה האוזר, כמצטרף ליועז הנדל, ואני יכול להוסיף, לצערי הרב.

אחמד טיבי: מה הסיפור של האוזר והנדל בדיוק?

אלעזר שטרן: הם לא היו מפלגה קודם.

אלעזר שטרן: הם נהיו מפלגה אחר כך.

אלעזר שטרן: אולי זה יותר חמור.

אחמד טיבי: כמה הם קיבלו?

איתן גינזבורג: חבר הכנסת טיבי, תודה.

אחמד טיבי: לא.

אחמד טיבי: יש אנשים שלא - - - 6 מיליון שקל.

איתן גינזבורג: תכף נדבר גם על חברי כנסת אחרים שהפכו למפלגתו של אלעזר שטרן.

איתן גינזבורג: את זה הוא שכח.

אחמד טיבי: 6 מיליון שקל.

אלעזר שטרן: אני אחסוך לך, אדוני היושב-ראש.

איתן גינזבורג: לא צריך.

אלעזר שטרן: אני רוצה לתת את ההפך.

אלעזר שטרן: חברת הכנסת ע'דיר כמאל מריח', שעל-פניו, למה אני לא מדבר עליה?

אלעזר שטרן: היא עשתה בדיוק להפך.

אלעזר שטרן: הציעו לה תמורה כדי לא לפרוש והיא החליטה שהערכים שלה מחייבים אותה לא להישאר באותו מקום ובתנאי שלא תקבל תמורה.

אלעזר שטרן: אני מזכיר לכולם: לא שהיא לא קיבלה תמורה – היא ויתרה על תמורה.

אלעזר שטרן: אני פותח את זה בשביל לסגור את זה כדי להגיד שזה עניין של משפחה אחרת לגמרי.

אלעזר שטרן: ואם אני רוצה שהציבור בישראל יבין אז הציבור בישראל מבין שחברת הכנסת ע'דיר כמאל מריח', להבדיל מכל הרשימה שהזכרתי עכשיו, ויתרה להיות שרה ועל ראשות ועדה, ולמרות הדברים החשובים שיכלה להרוויח לא בגדה בערכים שלה ולא בגדה ברשימה שלה.

אלעזר שטרן: היא נשארה כאילו באותה רשימה - -

איתן גינזבורג: כאילו.

איתן גינזבורג: ממש כאילו.

אלעזר שטרן: עברה רשימה.

אלעזר שטרן: סליחה.

איתן גינזבורג: היא לא עברה רשימה, היא עברה מפלגה.

אלעזר שטרן: היא עברה מפלגה.

אלעזר שטרן: החוק אפשר את זה בתנאים שהיו.

יצחק פינדרוס: רק לרב רפי החוק לא מאפשר, רק לה הוא אפשר.

אלעזר שטרן: בהתאם לחוק.

יצחק פינדרוס: הדיון הוא לא בהתאם לחוק.

קריאה: במה היא שונה ממנו?

קריאה: הוא בדיוק כמוה ההבדל?

אלעזר שטרן: אני רוצה להסביר שוב על הנושא של התמורה.

אחמד טיבי: אז תסביר שוב למי שלא הבין.

אלעזר שטרן: אנחנו יודעים מה זה שוחד, אנחנו יודעים מה זה ההפך משוחד.

אלעזר שטרן: תמורה בהקשר הזה זה שוחד.

אוסנת הילה מארק: אם היו מציעים לך היית בא על ארבע.

אלעזר שטרן: ככה העבירו את האנשים.

אלעזר שטרן: הציעו להם מה שנקרא, תמורה, הציעו להם שוחד.

איתן גינזבורג: זה, כמובן, לא נכון.

אלעזר שטרן: אני מסיים את דבריי.

אלעזר שטרן: מה שעומד פה לדיון בוועדת הכנסת זה פירוק המושג של רשימה לכנסת ובתנאי אחד שיינתן בקצה שלו תמורה או במילים שלנו – שיינתן שוחד.

איתן גינזבורג: חברי כנסת קיבלו את ההחלטה שלהם בלי קשר לתמורה שקיבלו.

איתן גינזבורג: יש כאלה שלא קיבלו תמורה.

אלעזר שטרן: אין אף אחד שלא קיבל תמורה.

איתן גינזבורג: יש כאלה שפשוט החליטו אידיאולוגית איפה הם רוצים להיות - -

אלעזר שטרן: אין אף אחד - - - שלא קיבל תמורה.

איתן גינזבורג: - - גם אם בסוף הם קיבלו תפקיד זה לא תמיד מחויב ולא תמיד נכון.

איתן גינזבורג: אבל להשחיר ככה את כולם – לא הייתי עושה את זה.

אלעזר שטרן: לא אמרתי מיצובישי.

איתן גינזבורג: זאת בחירתך שלך.

קריאה: כל אחד עושה את תפקידו.

קריאה: אם הוא לא היה עושה את זה הוא היה בוגד בבוחרים.

איתן גינזבורג: יש לנו בקשה מהתנועה לאיכות השלטון.

איתן גינזבורג: עורך דין הדיי נגב, נמצא איתנו בשידור?

קריאה: עוד פעם התנועות האלה.

קריאה: מה ועדת הכנסת - - -

מכלוף מיקי זוהר: לא הבנתי מה הם קשורים.

אוסנת הילה מארק: מה הם קשורים, איכות השלטון?

איתן גינזבורג: יש לציבור זכות להביע את דעתו.

מכלוף מיקי זוהר: איזה ציבור?

מכלוף מיקי זוהר: זאת עמותה שחרתה על דגלה לרדוף אחרי נתניהו.

מכלוף מיקי זוהר: על איזה ציבור אתה מדבר?

מכלוף מיקי זוהר: מה היא קשורה?

איתן גינזבורג: תודה, חבר הכנסת זוהר.

מכלוף מיקי זוהר: מה היא קשורה בכלל?

קריאה: לא רק.

קריאה: יש לה עוד כמה לרדוף.

קריאה: יש להם במה בבג"ץ, מה הם צריכים במה פה?

מכלוף מיקי זוהר: אתם רוצים לתת במה - - - מה הם מעניינים בכלל?

קריאה: יש להם מספיק בבג"ץ.

איתן גינזבורג: חברים, תודה רבה על הציונים.

איתן גינזבורג: שמעתי אתכם.

איתן גינזבורג: עכשיו הוא מדבר.

אוסנת הילה מארק: - - - התנועה לאיכות השלטון צריכה לדבר?

אוסנת הילה מארק: כל פעם שיש פה משהו פוליטי מביאים אותה?

איתן גינזבורג: חברת הכנסת מארק, תודה על ההערה.

אוסנת הילה מארק: יש מספיק מגרשים שמתמודדים שם.

אחמד טיבי: ה-כ' הרביעית של מיקי – קישטה.

איתן גינזבורג: חבר הכנסת טיבי, תעזור לי, בבקשה.

מכלוף מיקי זוהר: חבר הכנסת טיבי, א', זה ק', לא כ'.

מכלוף מיקי זוהר: דבר שני, אם תרצו אני אספר לכם על המשל - - -

איתן גינזבורג: לא צריך.

איתן גינזבורג: אתה רוצה לספר?

איתן גינזבורג: לא.

איתן גינזבורג: תודה רבה על ההערות שלך והסיפורים שלך.

אחמד טיבי: בוא נפתח את זה, מיקי.

איתן גינזבורג: בבקשה, עורך דין נגב.

הידי נגב: תודה רבה, אדוני היושב-ראש, אנחנו סבורים בתנועה לאיכות השלטון שהוועדה צריכה לדון בעניינו של חבר הכנסת פרץ כפורש מסיעת ימינה ולאו דווקא כמתפלג.

הידי נגב: אני אסביר למה: בשנת 1990 חוקק ה"תרגיל המסריח" שעשה שמעון פרס ליצחק שמיר, ובעקבותיו הוא ניסה למשוך חברי כנסת ממפלגות שונות בתמורה לתפקיד של שר.

הידי נגב: אגב, בעקבות אותו תרגיל מסריח הוקמה התנועה לאיכות השלטון - -

אוסנת הילה מארק: יש חברים שמקשיבים לו בקשב רב ולא - - -

איתן גינזבורג: תני לו לדבר.

הידי נגב: - - ובעקבות אותו תרגיל מסריח גם נחקק חוק למניעת מעילה באמון - -

אוסנת הילה מארק: - - - איך פתאום זה לא מפריע לכם.

אוסנת הילה מארק: התנועה לאיכות השלטון מדברת.

איתן גינזבורג: חברת הכנסת מארק, אני מבקש ממך לא להפריע.

איתן גינזבורג: את רוצה לדבר – תירשמי, תקבלי את כל הזמן שבעולם.

הידי נגב: - - נחקק החוק למניעת מעילה באמון שכלל כמה תיקונים.

הידי נגב: אחד מאותם תיקונים היה סעיף 6א לחוק יסוד הכנסת שבמסגרתו יש שני תנאים להגדרה של פורש:

הידי נגב: תנאי ראשון הוא שאותו פורש מצביע בניגוד לעמדת הסיעה בהצבעת אי אמון בממשלה.

הידי נגב: מה שקרה בעניינו של חבר הכנסת פרץ גם בחודש מאי בעת השבעת הממשלה וגם כמה פעמים אחר כך; תנאי שני שקובע אותו חוק יסוד זה שחבר הכנסת צריך לקבל תמורה לאותה הצבעה, זאת אומרת תמורה לאותו עניין.

הידי נגב: בעינינו חבר הכנסת פרץ קיבל תמורה – תפקיד שר ואפילו עם עוד כמה סמכויות.

הידי נגב: לדעתנו, בהתאם לסעיף 61 לחוק הכנסת ועדת הכנסת צריכה לדון לפי החומר העובדתי ולפי חוק יסוד: הכנסת דווקא בעניינו של חבר הכנסת כפורש כמי שנבחר מרשימת ימינה וכמי למעשה, פעל בניגוד לעמדת סיעתו ובניגוד לרצון הבוחרים שבחרו בו.

הידי נגב: למעשה, הוא שייך לאותה תופעה של כלנתריזם – אותה תופעה ידועה לשמצה שבעקבות אותו תרגיל מסריח שהיה שבר ופגיעה באמון הציבור ובנבחריו חוקקו את אותם תיקונים במטרה להגביל חברי כנסת מלפרוש מסיעה או, לכל הפחות, לגרום לתנאים ולסנקציות אם חבר הכנסת פורש בניגוד לעשייה שבשבילה הוא נבחר.

הידי נגב: לכן אנחנו סבורים שהוועדה צריכה לדון ולהכריז עליו כפורש ולא רק לדון בעניין התפלגותו.

הידי נגב: תודה רבה.

איתן גינזבורג: תודה רבה.

איתן גינזבורג: חבר הכנסת מתן כהנא, בבקשה.

מתן כהנא: הסיטואציה שאני נמצא בה היא לא נוחה בגלל האהבה האישית הרבה שאני רוחש לרב רפי פרץ הן בשל עברנו המשותף והן מאז היכרותנו המחודשת כאן במסדרונות הפוליטיקה.

מתן כהנא: אנחנו לא רצינו את העזיבה הזאת.

מתן כהנא: מבחינתנו זאת הפרה של הבטחה שנתנו לבוחרים שלנו.

מתן כהנא: במערכת הבחירות השלישית אמרנו מפורשות שאנחנו מתכוונים להישאר ביחד ונפעל ביחד בכנסת.

מתן כהנא: לכל אורך המשא ומתן המשכנו והצהרנו שאנחנו ממשיכים יחד ככוח אחד שמייצג את הימין האידיאולוגי ואת הציונות הדתית, ואנחנו מאוד עצובים על העזיבה הזאת.

מתן כהנא: לא רצינו אותה, ואנחנו מצרים עליה.

מתן כהנא: מבחינתנו היא הפרה של הבטחה שנתנו לציבור הבוחרים שלנו.

איתן גינזבורג: תודה.

איתן גינזבורג: מיקי זוהר, בבקשה.

מכלוף מיקי זוהר: לגבי הדיון שנערך פה היום, קודם כול אני רוצה להבהיר לכולם – אלה שבאו לנסות לעשות פה הון פוליטי, שזה דיון טכני בלבד, ובהתאם לתקנון הכנסת גם לא ניתן להתנגד לו.

מכלוף מיקי זוהר: בקשת הפיצול מגיעה מכוח זה שסיעת הבית היהודי היא מפלגה בפני עצמה וגם בתוך ההסכם הקואליציוני שנחתם בתחילת הדרך מופיעה הבית היהודי כמפלגה בפני עצמה.

מכלוף מיקי זוהר: לכן כל הדיון פה הופך להיות במקום דיון טכני לדיון פופוליסטי – מה שקורה הרבה מאוד, לצערי הרב, בכנסת בחודשים האחרונים.

מכלוף מיקי זוהר: לגבי ההחלטה של ימינה לא להצטרף לממשלה – אני רוצה להזכיר שלאורך כל קמפיין הבחירות ימינה הבטיחה באופן ברור לבוחרים שלה שהם יצטרפו לממשלת נתניהו.

מכלוף מיקי זוהר: זאת הייתה ההתחייבות שלהם - -

מתן כהנא: אנחנו לא מקיימים פה עכשיו משא ומתן קואליציוני.

אוסנת הילה מארק: למה?

אוסנת הילה מארק: למה?

אוסנת הילה מארק: למה?

אוסנת הילה מארק: - - -

מתן כהנא: מה זה הקשקוש הזה?

איתן גינזבורג: תנו לחבר הכנסת זוהר לדבר.

מכלוף מיקי זוהר: הם הבטיחו לאורך כל הקמפיין שהם יישבו בממשלה עם נתניהו.

מכלוף מיקי זוהר: הם נתנו התחייבות, וכנראה, גם זכו לבוחרים בעקבות ההתחייבות הזאת.

מתן כהנא: חבר הכנסת מיקי זוהר, אנחנו התחייבנו לממשלת ימין, לא ממשלת שמאל.

מתן כהנא: מה שאתם הקמתם פה זה ממשלת - - -

אוסנת הילה מארק: - - - אם היית מקבל ככה תיקים זאת לא הייתה ממשלת שמאל ולא שום דבר - -

מתן כהנא: הקמתם פה ממשלת שמאל על מלא.

אוסנת הילה מארק: - - אם הייתם מקבלים חמישה תיקים - - -

יצחק פינדרוס: אם השמאלני יולי אדלשטיין לא היה שר הבריאות זה היה ממשלת - - -

איתן גינזבורג: חבר הכנסת פינדרוס, תודה.

קריאות: - - -

מתן כהנא: - - - סוציאליזם - - -

אוסנת הילה מארק: בואו נבחן אתכם בהצבעה מחר, אם תעדיפו את - - - או משהו אחר - -

איתן גינזבורג: חברת הכנסת מארק, למה את מפריעה למיקי זוהר?

מכלוף מיקי זוהר: מה שקרה הלכה למעשה זה שימינה החליטו להפר את הבטחת הבחירות שלהם לציבור בשם הבקשות שלהם לתפקידים שלא עלו בידם.

מכלוף מיקי זוהר: התפקידים שהוצעו להם היו מאוד מכובדים אבל הם בכל-זאת בחרו להפר את הבטחת הבחירות לבוחרים שלהם ולא להצטרף לממשלה.

מכלוף מיקי זוהר: היה צדיק אחד בסדום שיושב פה בחדר – הרב רפי פרץ שהחליט לעמוד במילה שלו לבוחרים, לעמוד בהתחייבות שלו.

מכלוף מיקי זוהר: זאת הסיבה שהוא הצטרף לקואליציה.

מכלוף מיקי זוהר: להפוך את הרב פרץ, כפי ששמעתי פה כל מיני נציגים, לזה שלא עומד במילתו או זה שעוזב את מפלגתו זה לא פחות משקר ומדמגוגיה משום שהוא היחיד שעמד במילה שלו לבוחרים שלו.

מכלוף מיקי זוהר: אז אני מבקש מכל מי שמנסה לבקר את המהלך הזה - -

מתן כהנא: הוא עמד במילה לבוחרים?

מתן כהנא: איך אתה לא מתבייש?

מתן כהנא: הוא עמד במילה לבוחרים?

איתן גינזבורג: די, די.

איתן גינזבורג: מתן כהנא, תודה.

מתן כהנא: הקמתם ממשלת שמאל על מלא.

איתן גינזבורג: מתן, תודה.

מתן כהנא: כל החוקים של ימינה אתם דוחים.

מכלוף מיקי זוהר: אתה יכול לומר מאה פעם "ממשלת שמאל".

מתן כהנא: זאת המציאות.

איתן גינזבורג: חבר הכנסת זוהר - -

מכלוף מיקי זוהר: - - - גם אתה לא תאמין - -

מתן כהנא: מה לא מאמין?

איתן גינזבורג: מתן.

מתן כהנא: רוצים לבדוק מה קורה בבית המשפט העליון – אתם נגד; רוצים חוק יועמ"שים – אתם נגד - - -

איתן גינזבורג: חבר הכנסת מתן כהנא, אני מבקש ממך לא להפריע.

קריאות: - - -

איתן גינזבורג: חבר הכנסת מיקי זוהר, אתה סיימת?

מכלוף מיקי זוהר: אני רוצה לסיים.

איתן גינזבורג: בבקשה, משפט אחרון.

מכלוף מיקי זוהר: בממשלה הזאת לא ראיתי לא את מרצ ולא את הרשימה המשותפת - -

מתן כהנא: ממש לא צריך את מרצ כשיש לך את ניסנקורן ופרץ.

אופיר כץ: מה אתה רוצה – במצב הזה שוב בחירות?

אופיר כץ: מה האופציות?

מכלוף מיקי זוהר: גם יש עתיד לא בממשלה.

איתן גינזבורג: תודה.

קריאות: - - -

מכלוף מיקי זוהר: - - - בזמן - - - בימינה - - - תרגילים וג'ובים - - -

איתן גינזבורג: תודה לחבר הכנסת מיקי זוהר.

איתן גינזבורג: ארבל, את רוצה להעיר לטענות שעלו כאן?

איתן גינזבורג: ואז נעבור להצבעה.

ארבל אסטרחן: אני חייבת להתייחס פה לדברים כי זאת לא בקשת התפלגות פשוטה של מפלגה כמו שהיה עם אורלי לוי שזה מקרה דומה כי מפלגה שרק היא מייצגת אותה רצה עם מפלגות נוספות, התפלגה ואחר כך הצטרפה לקואליציה.

ארבל אסטרחן: כמו שאתם מבינים מהדברים שנאמרו, המקרה פה יותר מורכב כי יש חבר כנסת שהוא בסיעת אופוזיציה והצטרף לקואליציה וקיבל תפקיד של שר.

ארבל אסטרחן: לכאורה זה מה שהחוק רצה למנוע.

ארבל אסטרחן: מצד שני יש פה נסיבות מיוחדות.

ארבל אסטרחן: קודם כול מדובר בחבר כנסת שמייצג מפלגה שיש לה זכות עצמאית להתפלג בכל עת בלי צורך בהסכמה של הסיעה או אישור שלהם או יכולת למנוע את זה.

ארבל אסטרחן: בנוסף מעת ההצטרפות לממשלה, ולמעשה גם עד היום, סיעת ימינה גם לא הגישה בקשה להכריז על השר פרץ כפורש.

ארבל אסטרחן: אין בקשה כזאת.

ארבל אסטרחן: אם הייתה בקשה כזאת הדיון היה אחר לגמרי, זה דיון שיפוטי - -

מתן כהנא: אני אגיד את זה עכשיו פה - - -

איתן גינזבורג: אני מבקש לא להפריע.

מתן כהנא: - - -

איתן גינזבורג: אני מבקש לא להפריע.

איתן גינזבורג: אתה רוצה לדבר – תירשם.

איתן גינזבורג: אי אפשר לדבר בצורה כזאת.

ארבל אסטרחן: לא פחות חשוב מזה – צריך לזכור שוועדת הכנסת לא הכריזה על השר פרץ כמי שפרש מסיעתו.

ארבל אסטרחן: הדבר הזה גם משמעותי מבחינת היכולת לאשר כעת את ההתפלגות.

ארבל אסטרחן: כי חוק הכנסת אומר: "חבר הכנסת שפרש מסיעתו, תקבע ועדת הכנסת בישיבה שסמוך לאחר הפרישה ולאחר שניתנה לחבר הכנסת הזדמנות להשמיע את טענותיו את דבר הפרישה".

ארבל אסטרחן: אני רוצה לתת רקע היסטורי: השאלה האם החלטה של ועדת הכנסת היא מה שיוצר את הפרישה או שמא היא רק מכריזה על הפרישה וניתן גם להכריז על פרישה באופן עצמאי וחיצוני נדונה מספר פעמים בערכאות משפטיות, גם בבית המשפט העליון בהקשר של חברי הכנסת דליה איציק וחיים רמון שנטען שפרשו מהעבודה והצטרפו לקדימה.

ארבל אסטרחן: אפשר להכריז באופן - - - עוד בהקשר של פרס, דליה איציק ורמון שפרשו מהעבודה והצטרפו לקדימה.

ארבל אסטרחן: באותו מקרה בית המשפט העליון השאיר בצריך עיון את השאלה האם ועדת הכנסת היא שיוצרת את הפרישה או שמא החלטתה דקלרטיבית.

ארבל אסטרחן: הייתה שם גם מחלוקת בין היועץ המשפטי לכנסת לבין היועץ המשפטי לממשלה.

ארבל אסטרחן: הדבר הזה התעורר שוב בפני יושב-ראש ועדת הבחירות לכנסת ה-23 השופט הנדל.

ארבל אסטרחן: הוא קבע שם שדרך המלך להכריז על פרישה היא החלטה של ועדת הכנסת, אבל השאיר סמכות אגבית לוועדת הבחירות המרכזית להכריז על חבר כנסת כפורש.

ארבל אסטרחן: כלומר הדרך המתאימה להכריז על חבר כנסת כפורש היא לא כפי שהוצע כאן, איזושהי החלטה עצמאית של ועדת הכנסת, אלא נדרשת פנייה של הסיעה.

ארבל אסטרחן: אגב, זה גם דבר שאושר בזמנו בצריך עיון אבל לעמדתנו, מי שצריך לפנות לוועדת הכנסת זה הסיעה, לבקש להכריז על חבר הכנסת כפורש.

ארבל אסטרחן: צריך להתקיים דיון משמעותי בעניין הזה, ולבסוף לקבל החלטה.

ארבל אסטרחן: אני מקצרת.

ארבל אסטרחן: אפשר לדבר על העניין הזה הרבה.

ארבל אסטרחן: אבל בשורה התחתונה למרות המורכבות של העניין אני סבורה שגם אם נכון היה שהשר פרץ היה פונה לוועדת הכנסת לבקשת התפלגות עם הצטרפותו לממשלה או קודם לכן, מאחר שמתקיימים פה התנאים שציינתי, והוא יכול היה לעשות את זה בכל שלב, והסיעה לא הגישה בקשה להכריז עליו כפורש ולא הייתה החלטה של ועדת הכנסת בעניין, אני סבורה שוועדת הכנסת יכולה לאשר כעת את הבקשה.

איתן גינזבורג: התפלגות.

ארבל אסטרחן: השר פרץ ביקש שהסיעה תיקרא: הבית היהודי – מיסודה של המפד"ל.

ארבל אסטרחן: דיברתי גם עם העוזר שלך שבדרך כלל שמות הסיעות בכנסת מקוצרים.

ארבל אסטרחן: אז אם אפשר שהיא תיקרא סיעת הבית היהודי.

ארבל אסטרחן: לשיקולך, כמובן.

ארבל אסטרחן: היא מייצגת, כמובן, את המפלגה האמורה.

איתן גינזבורג: מתן כהנא, בבקשה.

מתן כהנא: יכול להיות שיש השלכות משפטיות למה שאני אגיד עכשיו.

מתן כהנא: אני רוצה להיות ברור, למען הסר ספק, שעם כל הצער והאהבה לרב רפי, מבחינת ימינה הרב רפי הוא פורש.

איתן גינזבורג: תודה.

איתן גינזבורג: אנחנו נעבור להצבעה על בקשתו של הרב רפי פרץ להתפלג - -

אוסנת הילה מארק: זה תיקון מצב תוך כדי תנועה.

קריאות: - - -

איתן גינזבורג: חברים, אני מבקש לא להפריע.

איתן גינזבורג: אנחנו בהצבעה.

אוסנת הילה מארק: אתה פשוט מנסה עכשיו לעשות תיקון מצב תוך כדי תנועה.

איתן גינזבורג: אני רוצה להעלות עכשיו להצבעה.

מתן כהנא: רגע, התייעצות סיעתית.

איתן גינזבורג: על מה עכשיו התייעצות סיעתית?

מתן כהנא: התייעצות סיעתית.

איתן גינזבורג: חמש דקות הפסקה.

מכלוף מיקי זוהר: אני רוצה להגיד משהו לפני ההפסקה: מה שאמר עכשיו מתן כהנא זאת צביעות לשמה.

מכלוף מיקי זוהר: משום שהם יודעים טוב מאוד שהרב רפי פרץ מייצג מפלגה מתוך כמה מפלגות שחברו יחד להקים פה רשימה.

מכלוף מיקי זוהר: אם מחר בבוקר סמוטריץ' היה מחליט להתפלג הם לא היו קוראים לו פורש.

מכלוף מיקי זוהר: מה שהם עושים זה לא פחות מצביעות לשמה.

מכלוף מיקי זוהר: אין מילים אחרות.

טלי פלוסקוב: הוא גם עושה את זה אחרי - - -

אוסנת הילה מארק: הוא מנסה לתקן את המצב תוך כדי תנועה.

אוסנת הילה מארק: מה קרה פה?

אוסנת הילה מארק: מסדר את לוח השחמט?

אוסנת הילה מארק: מה קרה?

מכלוף מיקי זוהר: כשהייתי פה בפעם שעברה כשאיילת שקד ובנט רצו להתפצל אישרנו פה את הפיצול ואף אחד לא קרא לזה פרישה משום שמראש הם הוגדרו כמפלגות אחרות.

מכלוף מיקי זוהר: מה שהם עושים פה זאת צביעות לשמה.

איתן גינזבורג: אתה טועה.

איתן גינזבורג: הם לקחו מפלגת מדף של פריצקי שגם הוא פרש משינוי, ועל זה רצו לבחירות.

קריאות: - - -

איתן גינזבורג: אני רוצה לחדש את הישיבה ולהתייחס לדברים שנאמרו ולעבור להצבעה כי עברנו את הדיבורים.

איתן גינזבורג: לעניין הדברים שאמר חבר הכנסת מתן כהנא:

איתן גינזבורג: מסדר היום שהופץ כבר בשבוע שעבר ידעו כולם שיש בקשה להתפלגות.

איתן גינזבורג: בשום שלב – לא מהיום שבו הוחלט על הפרידה, כמו שתיארת אותה ולא עד הרגע הזה או למעשה עד לרגע פתיחת הישיבה – סיעת ימינה לא הגישה שום בקשה להפוך את הדיון הזה לדיון של פרישה, ובטח לא הגישה בקשה מסודרת בכתב, אלא - - - דקה או שנייה לפני ההצבעה - -

אוסנת הילה מארק: שמע את ההבדלים.

איתן גינזבורג: - - - חיכה עד סוף הדיון כדי להגיד את זה.

איתן גינזבורג: מבחינתי זאת לא בקשה.

איתן גינזבורג: כך לא מגישים בקשות בכנסת הזאת, ככה מתנערים.

איתן גינזבורג: אתה גם יכול לומר אמירת אגב לרגע כדי שזה יעזור לך - - -

מתן כהנא: לא לרגע.

מתן כהנא: אמרתי פה - - -

איתן גינזבורג: זאת בקשה לא רצינית שנשלפת בסוף הדיון בלי שום הכנה ולא בצורה מסודרת.

איתן גינזבורג: זה בטח לא יכול לעמוד בשום מבחן משפטי.

איתן גינזבורג: לכן אנחנו נעבור לדברים כפי שהתבקשו ופורסמו בסדר היום על בקשתו של הרב רפי פרץ להתפלגות מפלגת הבית היהודי – מיסודה של המפד"ל מסיעת ימינה בהתאם לסעיף 59(2) לתקנון הכנסת.

איתן גינזבורג: מי בעד ההתפלגות?

איתן גינזבורג: בעד – 10

איתן גינזבורג: נמנעים – 1 ההצבעה אושרה.

איתן גינזבורג: בעד- 10, נגד- 2, נמנע- 1.

איתן גינזבורג: אני קובע שההתפלגות אושרה.

מתן כהנא: אני מבקש רביזיה.

איתן גינזבורג: רביזיה תהיה בעוד חצי שעה.

איתן גינזבורג: ו.

איתן גינזבורג: בקשת הממשלה להקדמת הדיון בהצעות החוק הבאות בכל הקריאות: 1.

איתן גינזבורג: הצעת חוק יסוד: משק מדינה (תיקון מס' 10 והוראת שעה לשנת 2020) (תיקון מס' 2) (מ/1340) 2.

איתן גינזבורג: הצעת חוק התכנית לסיוע כלכלי (נגיף הקורונה החדש) (הוראת שעה), התש"ף-2020 (מ/1341)

איתן גינזבורג: אנחנו עוברים לסעיף ו' בסדר היום: בקשת הממשלה להקדמת דיון בהצעות חוק יסוד: משק המדינה (תיקון מס' 10 והוראת שעה לשנת 2020); והצעת חוק התכנית לסיוע כלכלי (נגיף הקורונה החדש) (הוראת שעה).

איתן גינזבורג: הקדמת הדיון בכל הקריאות.

איתן גינזבורג: נמצאת כאן שירה עמיאל, רכזת מקרו באגף תקציבים במשרד האוצר.

שירה עמיאל: שלום.

שירה עמיאל: אני מבינה שאני צריכה להתייחס לעניין הדחיפות, נכון?

איתן גינזבורג: כן.

אלעזר שטרן: אני חושב שהדחיפות ברורה לכולם.

איתן גינזבורג: כן?

שירה עמיאל: מבחינת הדחיפות – אנחנו רוצים להעביר את החוקים האלה כמה שיותר מהר - - - בזמן היערכות.

אלעזר שטרן: זה הסיוע.

איתן גינזבורג: כן.

חמד עמאר: אתה מדבר על הסיוע או על חוק ההסדרים?

איתן גינזבורג: זה לא חוק ההסדרים.

שירה עמיאל: מדובר על שני חוקים: תכנית הסיוע ששם מוגדרות הזכאויות, למשל, להארכה של דמי אבטלה, למענקים לעצמאים ועסקים - - - וגם תיקון לחוק יסוד: משק המדינה שמאפשר את ההוצאה של הכסף בשנת 2020.

שירה עמיאל: כידוע, בשנת 2020 אנחנו בתקציב המשכי, וחוק יסוד: משק המדינה מגדיר את ההוצאה המותרת בכל חודש ושנה שכזאת.

שירה עמיאל: גם שם נדרשת הרחבה נוספת.

שירה עמיאל: זה התיקון השלישי בהוראת שעה לחוק יסוד: משק המדינה לשנת 2020 כדי לאפשר את ההוצאה שמאושרת מבחינת תוכן בחוק הסיוע - -

קריאה: אנחנו כולנו מסכימים.

קריאה: חבל.

איתן גינזבורג: תודה, הגברת עמיאל.

איתן גינזבורג: הדברים ברורים.

איתן גינזבורג: עשית עבודתך נאמנה – שכנעת את כולם בצורה מאוד מהירה.

איתן גינזבורג: אני עובר להצבעה.

איתן גינזבורג: מי בעד בקשת הממשלה לקדמת הדיון בכל הקריאות בשני החוקים האלה?

איתן גינזבורג: בעד – 15

איתן גינזבורג: נמנעים – אין

איתן גינזבורג: 15- בעד, אין מתנגדים, אין נמנעים.

איתן גינזבורג: פה אחד אושרה בקשת הממשלה להקדמת הדיון בכל הקריאות בשני החוקים.

איתן גינזבורג: ה.

איתן גינזבורג: קביעת ועדה לדיון בהצעה לסדר היום בנושא: "מתן פתרון מיידי לזוגות לפני הנישואים שנמנע מהם לרשום את הנישואים גם בחו"ל עקב משבר הקורונה", של חברי הכנסת יבגני סובה, אנדרי קוז'ינוב, ניצן הורוביץ ושרן מרים השכל

איתן גינזבורג: אנחנו עוברים לסעיף ה.

איתן גינזבורג: קביעת ועדה לדיון בהצעה לסדר היום: "מתן פתרון מיידי לזוגות לפני הנישואים שנמנע מהם לרשום את הנישואים גם בחו"ל עקב משבר הקורונה", של חברי הכנסת: יבגני סובה, אנדרי קוז'ינוב, ניצן הורוביץ ושרן מרים השכל.

איתן גינזבורג: מי מכם רוצה לדבר?

אנדרי קוז'ינוב: נשלים אחד את השני, ברשותך.

איתן גינזבורג: בבקשה, חבר הכנסת סובה.

יבגני סובה: תודה רבה, אדוני היושב-ראש, הנושא הזה הוא סופר קריטי.

יבגני סובה: למעלה מ-9,000 זוגות נאלצים מדי שנה, מסיבות שידועות לנו – כי הם לא יכולים להתחתן ברבנות – לטוס לחו"ל: לקפריסין, לצ'כיה.

יבגני סובה: פעם היו נוסעים למדינות אחרות אבל היום זה בעיקר צ'כיה וקפריסין.

יבגני סובה: 8,800 זוגות ב-2018.

יבגני סובה: חבריי וגם אנדריי וכל החברים האחרים מקבלים פניות מהמגזר המסוים הזה.

יבגני סובה: אנשים קבעו חתונות, נאלצו לבטל את הטיסות והם נמצאים בסיטואציה שמצד אחד לא נותן להם לרשום את הנישואים בישראל, ומצד שני גם אין להם אופציה לטוס לקפריסין ולצ'כיה.

יבגני סובה: לכן עלתה הסוגיה הזאת – למצוא פתרון זמני.

יבגני סובה: אני לא מבקש פה שום פתרון הלכתי וההכרה אלא לאפשר רישום בתקופת הקורונה במשרד הפנים או בעירייה או בשטח השגרירות של צ'כיה וקפריסין.

יבגני סובה: פעם הייתה גם הצעה לשקול את זה.

יבגני סובה: אבל אי אפשר להחזיק אותם באוויר למעלה מחצי שנה.

יבגני סובה: אנחנו גם לא יודעים מתי יחודשו הטיסות.

יבגני סובה: הבקשה שלנו היא למצוא פתרון זמני הולם לזוגות האלה בלי להפוך את העולם ובלי לשנות סדרי עולם כי אני מבין שההתנגדות העיקרית היא שחושבים שזה יהיה פתח, פריצה.

יבגני סובה: אנחנו לא מחפשים פה שום פתח – מחפשים פתרון ל-9,000 זוגות שלא יכולים להתחתן בישראל.

איתן גינזבורג: תודה רבה.

בועז טופורובסקי: באיזו ועדה זה?

איתן גינזבורג: או פנים או חוקה.

בועז טופורובסקי: ברור שפנים.

יבגני סובה: אני מבקש שזה יעבור לוועדת הפנים כדי שזה יהיה במשרד הפנים.

איתן גינזבורג: אנדרי קוז'ינוב, בבקשה.

אנדרי קוז'ינוב: אני רוצה להוסיף שאנחנו מחפשים פתרון כהוראת שעה, לצורך העניין, רק לתקופת נגיף הקורונה.

אנדרי קוז'ינוב: לא מדובר פה בשינוי סטטוטורי.

אנדרי קוז'ינוב: אבל יש פה בעיה ומצוקה אמיתית ולכן אנחנו מבקשים לדון ולמצוא פתרון.

איתן גינזבורג: אתם רוצים להעביר לוועדת הפנים.

אנדרי קוז'ינוב: כן, לוועדת הפנים.

חמד עמאר: הצעה כזאת, מקומה הטבעי הוא בוועדת הפנים.

חמד עמאר: הייתה צעקה להעביר את זה לוועדת חוקה, חוק ומשפט.

חמד עמאר: אבל מקומה הטבעי של ההצעה הזאת הוא בוועדת הפנים.

איתן גינזבורג: אני מסכים.

חמד עמאר: לכן כוועדה אנחנו צריכים לאשר את העברתו של הנושא לוועדת הפנים.

אלעזר שטרן: אם זה הולך לוועדת פנים אז אין דיון.

איתן גינזבורג: צריך להצביע.

אלעזר שטרן: קדימה.

איתן גינזבורג: מי בעד העברת הנושא לדיון בוועדת הפנים?

איתן גינזבורג: בעד – 11

איתן גינזבורג: נמנעים – אין

איתן גינזבורג: אושר פה-אחד.

איתן גינזבורג: עבר לוועדת הפנים של הכנסת.

איתן גינזבורג: ד.

איתן גינזבורג: ערעורו של חבר הכנסת אוסאמה סעדי על החלטת נשיאות הכנסת שלא לאשר דחיפות הצעתו לסדר היום בנושא: "החלטות פוגעניות של מנהלת הכדורגל".

איתן גינזבורג: סעיף ד': ערעורו של חבר הכנסת אוסאמה סעדי על החלטת נשיאות הכנסת שלא לאשר דחיפות הצעתו לסדר היום בנושא: "החלטות פוגעניות של מינהלת הכדורגל".

איתן גינזבורג: בבקשה, חבר הכנסת אוסאמה סעדי.

אוסאמה סעדי: כבוד היושב-ראש, חבריי וחברותיי, זאת הפעם הראשונה שאני מגיש ערר על החלטת הנשיאות.

אוסאמה סעדי: אני מכבד את הנשיאות ואת היושב-ראש.

אוסאמה סעדי: בדרך כלל אני מכבד את זה ולא מערער על זה.

אוסאמה סעדי: הפעם חרגתי ממנה

אוסאמה סעדי: גי כי מדובר בנושא חשוב מאוד ודחוף מאוד.

אוסאמה סעדי: זה לא שאפשר לדון בזה בעוד שבועיים או בעוד שלושה שבועות.

אוסאמה סעדי: אני אסביר במה העניין: יש החלטה של התאחדות הכדורגל ומינהלת הליגה בעניין הליגה הלאומית.

אוסאמה סעדי: העונה של הליגה הלאומית הסתיימה אחרי שחזרו ושיחקו, ועכשיו המצב הוא שכל המשחקים שוחקו מלבד שני משחקים שנשארו לבני לוד - - - והם במקום 14; עפולה של חברנו אופיר כץ היא במקום 15 ואשקלון במקום 16.

אוסאמה סעדי: מליגה לאומית יורדות באופן אוטומטי שתי קבוצות במקום מקום 15 ו-16, והקבוצה במקום 14 משחקת משחק עם נציגת ליגה א', ומי שמנצח עולה לליגה לאומית.

אוסאמה סעדי: עכשיו כל המשחקים שוחקו והכול בסדר.

אוסאמה סעדי: בני לוד הם במקום 15 עם 36 נקודות, עפולה במקום 14 עם 33 נקודות, ונותרו לבני לוד אך ורק שני משחקים שלא שוחקו מכיוון שהקבוצה הייתה בבידוד, לפי הוראת משרד הבריאות.

אוסאמה סעדי: היו צריכים לשחק את שני המשחקים האלה וזהו.

אוסאמה סעדי: אתמול מינהלת התאחדות הליגה החליטה ביום ראשון שבני לוד לא תשחק את שני המשחקים שנותרו לה, אלא ייערך משחק אחד בין בני לוד לבין עפולה, והמנצחת במשחק הזה תשחק מול הפועל מרמורק על כרטיס העלייה.

אוסאמה סעדי: למה?

אוסאמה סעדי: אף אחד לא יודע.

אוסאמה סעדי: למה לא נותנים להם לשחק עוד שני משחקים שמגיעים להם והם זכאים להם?

אוסאמה סעדי: יש פה החלטה לא ספורטיבית, ובמקום שההכרעה תהיה במגרש הכדורגל ההכרעה היא בשולחן ההתאחדות.

אוסאמה סעדי: למה אני אמרתי בהצעה שיש איפה ואיפה?

אוסאמה סעדי: כי בליגה א' ובליגה ב' ובשאר הליגות הנמוכות ההתאחדות החליטה על הקפאת המצב.

אוסאמה סעדי: לכן או שהתאחדות הכדורגל תחליט על הקפאת המצב גם בליגה הלאומית, ואז תהיה תוספת של קבוצה בליגה לאומית של הפועל מרמורק שתעלה, ואז זה יהיה צודק גם ללוד, גם לעפולה, גם לאשקלון וגם למרמורק, או שייתנו ללוד לשחק את שני המשחקים שנותרו לה, וההכרעה תהיה במגרש.

יצחק פינדרוס: איתן, אני יודע שעל-פי החוק מותר לדבר בכנסת גם בערבית, אבל אני לא הבנתי מילה.

אוסאמה סעדי: עכשיו אני אדבר ביידיש ואתה תבין.

איתן גינזבורג: בכדורגלנית.

איתן גינזבורג: משפט אחרון, אוסאמה.

אוסאמה סעדי: מכיוון שמדובר בהכרעה שקשורה לשלוש הקבוצות ולשלושה יישובים: לוד, עפולה, אשקלון וגם מרמורק, והנושא הזה לא סובל דיחוי, חשבתי שיש להעלות את זה.

אוסאמה סעדי: אני מבין שביום רביעי יש בחירות ואושרו שתי הצעות, אבל אי אפשר לדחות את זה וצריך לקיים דיון.

אוסאמה סעדי: לכן הגשתי את ההצעה.

איתן גינזבורג: סגן יושב-ראש הכנסת הכי ותיק, חמד עמאר.

חמד עמאר: כמו שאתם יודעים נשיאות הכנסת מקיימת דיונים ומאשרת את הדברים לפי דחיפות העניין.

חמד עמאר: בנשיאות נמצאים מרוב סיעות הבית.

חמד עמאר: בנושא הזה התקיים דיון בכל ההצעות לסדר שהונחו בפני הנשיאות, והוחלט לאשר שלוש הצעות, לפי דחיפות העניין.

חמד עמאר: אנחנו יודעים שהשבוע הזה מאוד עמוס ביום רביעי, ולכן לא אושרו יותר משלוש הצעות.

חמד עמאר: עמדתנו היא ברורה, אנחנו לא נאשר עוד הצעה בנשיאות.

חמד עמאר: אני מקווה שהוועדה תבין שהנשיאות מקיימת דיון לעומק בכל הצעה והצעה, ובסוף מאושרות ההצעות הכי דחופות.

איתן גינזבורג: גם, לדעתי, ההצעות שאושרו הן הצעות שהגישו מספר חברי כנסת.

חמד עמאר: אני לא הסתכלתי בדרך כלל על מספר חברי הכנסת, ותמיד אמרתי את העמדה שלי.

חמד עמאר: אני מסתכל על דחיפות העניין.

חמד עמאר: הוועדה צריכה לסמוך על נשיאות הכנסת כשהיא מאשרת הצעות דחופות ודיונים מהירים.

אלעזר שטרן: על פניו, מה שחבר הכנסת אוסאמה סעדי מבקש זה בקשה חריגה.

אלעזר שטרן: אני מכבד את מה שאמר סגן יושב-ראש הכנסת חבר הכנסת חמד עמאר.

אלעזר שטרן: אני רוצה להציע משהו.

אלעזר שטרן: אני מבין שהנשיאות לא תשנה את דעתה, ואם ההצעה תעלה היא תיפול.

אלעזר שטרן: אם נשיאות הכנסת, ובוודאי יושב-ראש הכנסת, בדחותה את הבקשה הזאת להעלות את עצם הבקשה ליושב-ראש הליגה או למי שאחראי לזה בלי לקיים דיון, ולהגיד שדחינו את הדיון רק בגלל מה שהנשיאות הסבירה כאן, והנושא חשוב לנו, ובעיתות אחרות היה מתקיים דיון – אני מקווה שזה יעשה את העבודה שהיה עושה דיון דחוף.

איתן גינזבורג: אני לא בטוח שיושב-ראש הכנסת או נשיאות הכנסת יעשו דבר כזה.

איתן גינזבורג: בסופו של דבר יש פה בקשה של חבר כנסת לקיים דיון.

איתן גינזבורג: לא נראה לי שהכנסת צריכה עכשיו ליצור קשר עם הליגה ולהביע את עמדתה לכאן או לכאן.

איתן גינזבורג: זה נראה לי מרחיק לכת.

אלעזר שטרן: בסדר.

אלעזר שטרן: אני מאמין שזאת דרך אפשרית.

איתן גינזבורג: אבל חבר הכנסת סעדי יכול לשלוח הודעה.

אלעזר שטרן: אבל חמד אמר שהסיבה לדחייה זה הלו"ז הצפוף של הכנסת השבוע.

חמד עמאר: זאת הסיבה השנייה.

חמד עמאר: הסיבה הראשונה היא דחיפות העניין וקיום הדיון לעומק בנשיאות ואישור הדברים שדחופים כאן לנו.

אלעזר שטרן: טוב.

אלעזר שטרן: אמרתי.

איתן גינזבורג: בבקשה, אופיר כץ.

אופיר כץ: כמו שחבר הכנסת אוסאמה סעדי אמר אני תושב עפולה, קיבלתי גם אישור להצביע ולטפל בעניין.

אופיר כץ: לפי ההסבר, היו דברים דחופים של המציאות שאנחנו נמצאים בה.

אופיר כץ: אני מציע שבשבוע הבא ננסה להגיש את הבקשה, ואם יהיו דברים לא דחופים - -

חמד עמאר: זה מה שהצעתי לחבר הכנסת אוסאמה סעדי – לנסות להגיש שוב.

חמד עמאר: הוא יכול לנסות להגיש את זה בשבוע הבא לדיון מהיר בוועדה.

טלי פלוסקוב: יש לי הצעה נוספת: אפשר לפנות ליושב-ראש הוועדה הרלוונטית ולבקש לעשות דיון.

טלי פלוסקוב: אני לא חושבת שיש יושב-ראש שיגיד לך לא.

איתן גינזבורג: בטח לא יושב-ראש ועדת חינוך שהוא חובב ספורט.

אלעזר שטרן: זאת גם הצעה טובה – ישר לוועדה.

איתן גינזבורג: אם זה מקובל עליך - -

אוסאמה סעדי: מקובל.

איתן גינזבורג: אז אתה מסיר את הבקשה?

אוסאמה סעדי: כן.

איתן גינזבורג: הבקשה הוסרה, ולכן אין צורך בהצבעה.

איתן גינזבורג: אני מודה לכם על הגישור הטוב.

איתן גינזבורג: אני מודה לך, אוסאמה.

איתן גינזבורג: ג.

איתן גינזבורג: קביעת הוועדות שאליהן ידווחו שרי הממשלה, לפי סעיף 123(ז)(2) לתקנון הכנסת

איתן גינזבורג: הנושא הבא על סדר היום: קביעת הוועדות שאליהן ידווחו שרי הממשלה, לפי סעיף 123(ז)(2) לתקנון הכנסת.

איתן גינזבורג: תקנון הכנסת קובע כי בכל קדנציה של הכנסת - -

ארבל אסטרחן: פעם בכנס שר ידווח לוועדה.

איתן גינזבורג: אוקיי, בסדר.

איתן גינזבורג: התקנון קובע שפעם בכנס שר ידווח לוועדה הרלוונטית על פעולות משרדו, מעבר לחובה השוטפת להגיע לוועדות.

איתן גינזבורג: כדי שכל שר יידע לאיזו ועדה הוא צריך לדווח מונחת בפנינו הצעה לעניין דיווח השרים כפי שהדבר מופיע בתקנון כנוסח רגיל וקבוע, ובנוסף תוספת השרים הרלוונטיים שהוספו בממשלה הנוכחית לאור הקמת המשרדים החדשים.

איתן גינזבורג: הרשימה בפניכם, ואם מישהו רוצה להעיר הערה – אני רואה שאלעזר שטרן לא יכול שלא להעיר לגבי המשרדים החדשים.

אלעזר שטרן: - - - אתה גם יכול להעיר בשמי.

איתן גינזבורג: אז אולי נחסוך.

איתן גינזבורג: אם אנחנו מדברים על טלפתיה אז נראה לי שאפשר לחסוך את זה מהפרוטוקול.

אלעזר שטרן: אני אשב במתח.

איתן גינזבורג: מישהו רוצה להעיר הערה?

אלעזר שטרן: רגע.

איתן גינזבורג: זה עבר בסדר היום.

אלעזר שטרן: אני לא קיבלתי את זה.

איתן גינזבורג: זה עבר בוואטסאפ.

חמד עמאר: אולי קיבלתי ולא שמתי לב.

איתן גינזבורג: אז, בבקשה, תעברו על הרשימה.

ארבל אסטרחן: זה לא יופיע בפרוטוקול.

איתן גינזבורג: אז אני אקריא את זה כדי שכולם ישמעו.

איתן גינזבורג: ההצעה היא כזאת: ראש הממשלה ידווח לוועדת חוץ וביטחון, ראש הממשלה החלופי ושר הביטחון ידווח לוועדת החוץ וביטחון.

איתן גינזבורג: עכשיו אני אקריא את כל השרים שידווחו לוועדת חוץ וביטחון: שר החוץ, השר לנושאים אזרחיים וחברתיים במשרד הביטחון, השר לנושאים אסטרטגיים, שר המודיעין, השר לשיתוף פעולה אזורי ושר ההתיישבות – כולם ידווחו לוועדת חוץ וביטחון.

חמד עמאר: השר לשיתוף פעולה אזורי?

איתן גינזבורג: כן.

חמד עמאר: אז מה הוא יעשה עם המינהלת של הדרוזים שיושבת אצלו?

איתן גינזבורג: זה לא אומר שהוא לא יכול לקיים דיון בוועדת הפנים, למשל.

איתן גינזבורג: אבל זה אומר שפעם בשנה משרדו חייב לדווח לוועדה.

חמד עמאר: והמינהלת שיושבת אצלו – איפה הוא ידווח?

איתן גינזבורג: הוא יכול לדווח בכל ועדה שתקרא לו וגם בוועדה הזאת.

חמד עמאר: ואם ועדה לא תקרא לו – הוא חייב לדווח אחת לשנה מה קורה.

איתן גינזבורג: אז הוא ידווח לוועדת חוץ וביטחון.

חמד עמאר: למה לא לשים אותו בוועדת הפנים?

איתן גינזבורג: לכל משרד יש מספר נושאים שיכולים להיות מתאימים לוועדה אחרת.

איתן גינזבורג: אבל עיקר פעילות המשרד – לשם מכוונת הוועדה הרלוונטית.

חמד עמאר: אנחנו חייבים לתת לו לדווח כי יושבת אצלו מינהלת שהיא מינהלת אזרחית.

איתן גינזבורג: אבל זה תת-אגף.

חמד עמאר: אבל היא מינהלת אזרחית.

חמד עמאר: היא יושבת אצלו כמינהלת שלו.

איתן גינזבורג: גם שר האנרגיה – אנרגיות מתחדשות אולי צריך לדווח למשרד להגנת הסביבה.

קריאה: לוועדת הכלכלה.

ארבל אסטרחן: רשות החברות עברה לאתר הדיגיטל.

איתן גינזבורג: חבר הכנסת חמד עמאר, אתה צודק בהקשר הזה אבל הוא יוכל לדווח גם מיוזמתו לוועדת חוץ וביטחון וגם אפשר לקרוא לו לדווח לכל ועדה שתרצה, כמו ועדת הפנים.

איתן גינזבורג: אני לא מבין מה הבעיה.

ארבל אסטרחן: היא יכולה לחייב אותו ולהזמין אותו והוא יהיה חייב להגיע לדון בנושאים שקשורים לוועדה הזאת.

איתן גינזבורג: בהחלט.

איתן גינזבורג: אם ועדת הפנים תקיים דיון ותרצה דיווח על התנהלות מינהלת הדרוזים הוא יצטרך להגיע לוועדת הפנים ולדווח.

איתן גינזבורג: אין שאלה.

ארבל אסטרחן: - - - לענייני המשרד.

ארבל אסטרחן: משהו כללי על המשרד כולו.

ארבל אסטרחן: זה היה הרעיון, שלא מחלקים עכשיו - -

חמד עמאר: התפיסה שלי היא שנושא המינהלת לא צריך להיות שם, אבל היא יושבת שם ואומרים לי – ועדת חוץ וביטחון.

חמד עמאר: אני חבר ועדת חוץ וביטחון אבל עכשיו אני לא חבר שם.

איתן גינזבורג: אבל אתה יכול להיות שם.

איתן גינזבורג: אתה יכול ליזום דיון בכל ועדה אחרת.

חמד עמאר: לוועדת חוץ וביטחון יכולים להגיע רק חברים, ועכשיו אני לא חבר בה.

איתן גינזבורג: אבל אתה יכול ליזום דיון בכל ועדה אחרת.

קריאה: באישור הנשיאות.

איתן גינזבורג: ועדת הכלכלה - -

אלעזר שטרן: יש לי גם שאלה.

אלעזר שטרן: שר החקלאות - -

איתן גינזבורג: עוד לא הגעתי לזה.

איתן גינזבורג: אני רוצה להקריא.

איתן גינזבורג: לוועדת כלכלה: שר התחבורה והבטיחות בדרכים, שר התיירות, שר הבינוי והשיכון, השר לפיתוח הפריפריה, הנגב והגליל, שר התקשורת, שר האנרגיה והגליל, שר משאבי המים, שר החקלאות ופיתוח הכפר ושר הכלכלה והתעשייה.

איתן גינזבורג: חבר הכנסת שטרן, בבקשה.

אלעזר שטרן: אני לא יודע מה השיקולים שהופעלו כאן בחלוקה.

יצחק פינדרוס: בהתאם להסכם הקואליציוני.

איתן גינזבורג: לא, זה לא.

איתן גינזבורג: יש בתקנון רשימה קבועה ולזה הוסיפו משרדים.

אלעזר שטרן: אנחנו יודעים מה קרה.

איתן גינזבורג: שאלת איך קבעו.

אלעזר שטרן: אני רוצה להסביר, יש לי שאלה תוכנית: למשל, השר לפיתוח הנגב והגליל.

אלעזר שטרן: אני גר בגליל.

אלעזר שטרן: על פניו, לדעתי, המקום שלו הוא ועדת הפנים.

אלעזר שטרן: יכול להיות שיש גם נושאים שקשורים לוועדת הכלכלה.

אלעזר שטרן: אבל למה הוא לא צריך ללכת לוועדת הפנים?

אלעזר שטרן: אלה נושאים של הכרה, של רשויות, של סדרי עדיפויות לאומיים לפי יישובים – יש הרבה נושאים שקשורים לזה.

אלעזר שטרן: שר החקלאות הוא גם השר לפיתוח הכפר.

אלעזר שטרן: אני מבין למה חקלאות זה בוועדת הכלכלה, אבל אני לא מבין למה פיתוח הכפר שם, והאם אי אפשר לפצל כמו שראיתי שיש פיצולים.

אלעזר שטרן: הדברים האלה הם בעיסוק של הוועדות האלה.

אלעזר שטרן: אני חושב שראשי הוועדות – אני לא יודע אם כולם ראו את החלוקה הזאת, ואני לא מניח שכן, הם היו שואלים - -

איתן גינזבורג: זה הופץ לכל הוועדות.

אלעזר שטרן: גם לנו זה הופץ וגם חבר הכנסת חמד עמאר וגם אני לא ראינו.

חמד עמאר: אולי זה הגיע.

חמד עמאר: אני לא אמרתי שלא - - -

אלעזר שטרן: גם אני לא אמרתי.

אלעזר שטרן: אמרתי רק שלא ראינו.

אלעזר שטרן: אין לי טענות למזכירות הוועדה.

אלעזר שטרן: אני רוצה לשאול, אם אפשר במילה אחת.

אלעזר שטרן: אני מבין את הבעייתיות להסביר.

אלעזר שטרן: השר לשוויון חברתי והשר לחיזוק ולקידום קהילתי – אפשר דואט ביניהם?

איתן גינזבורג: אפשר לנסות.

אלעזר שטרן: יש הבדלים?

יצחק פינדרוס: ועדת הכנסת תמליץ שהדיון יהיה באותו יום.

חמד עמאר: שמת לב ששר למשאבי המים מחולק לשניים: משאבי המים כאן והשכלה גבוהה - -

איתן גינזבורג: זה שר אחד, זה נכון, אבל זה שני משרדי ממשלה שונים.

ארבל אסטרחן: כמו פנים ונגב וגליל.

אלעזר שטרן: אני מציע לקיים את הדיון הזה מהר.

אלעזר שטרן: זה לא עושה טוב.

איתן גינזבורג: אתם מושכים אותו.

אלעזר שטרן: הדיון הזה נהיה לא נעים.

אלעזר שטרן: סיימנו את העניין.

חמד עמאר: אני מוכן להתערב איתכם שאין אחד בכנסת או בממשלה שיודע את השמות של המשרדים.

יצחק פינדרוס: אם אתה ממשיך את הדיון אני מוצא רעיון לעוד שני משרדים חדשים.

יצחק פינדרוס: אלעזר לא יאהב את זה.

חמד עמאר: אני מוכן להתערב איתכם שאין אחד בממשלה ובכנסת שיודע את השמות - - -

קריאות: - - -

יצחק פינדרוס: לקחנו שתי ועדות – נתנו לנו רק שני משרדים לפקח עליהם.

איתן גינזבורג: אפשר לוותר על ההקראה?

קריאות: כן.

אלעזר שטרן: משום כבודה של הכנסת יכול להיות שאני אסכים לוותר על זה.

אלעזר שטרן: אבל אמרת שיש לנו מצע.

אלעזר שטרן: זאת טיוטה – מתי נקבל מצע?

איתן גינזבורג: הטיוטה תישאר תמיד טיוטה עד אשר אנחנו נצביע ונחליט שהיא כבר לא טיוטה אלא דבר קבוע.

אלעזר שטרן: אז למה לא על כל הצעה אתה כותב ככה?

איתן גינזבורג: כי ככה זה נהוג בכנסת.

אלעזר שטרן: מה נהוג?

איתן גינזבורג: ככה זה נהוג.

איתן גינזבורג: אלה נהלים שאני קבעתי?

אלעזר שטרן: ארבל, זאת בקשה לדיון?

איתן גינזבורג: הנה, עכשיו פתחנו דיון חדש.

ארבל אסטרחן: כן.

אלעזר שטרן: אז למה זאת טיוטה?

ארבל אסטרחן: אחרי שהוועדה תאשר את זה המילה "טיוטה" תימחק.

אלעזר שטרן: אבל יש הרבה דברים עד שהוועדה תאשר.

אלעזר שטרן: אני לא רואה פה טיוטות.

איתן גינזבורג: זה מסמך שהוא לא הצעת חוק.

אלעזר שטרן: זה מסמך שמתביישים בו.

איתן גינזבורג: למישהו יש עוד הערה?

איתן גינזבורג: נעבור להצבעה.

איתן גינזבורג: מי בעד ההצעה כפי שמונחת?

איתן גינזבורג: בעד – רוב

איתן גינזבורג: נמנעים – אין

איתן גינזבורג: ההצעה אושרה.

אלעזר שטרן: - - -

איתן גינזבורג: כן, יש "נוכח" ו"לא משתתף".

אלעזר שטרן: אוקיי.

אלעזר שטרן: ככה אני.

איתן גינזבורג: במליאה יש הכפתור הכחול למטה.

אלעזר שטרן: זה מה ששאלתי.

חמד עמאר: יש "לא משתתף" ויש "נמנע".

איתן גינזבורג: נכון.

איתן גינזבורג: ב.

איתן גינזבורג: הארכת הוועדה המסדרת בדבר השתתפות חברי כנסת בישיבות ועדה בדרך של היוועדות חזותית.

איתן גינזבורג: דבר אחד אחרון לפני הרביזיה ועוד שני דברים נוספים.

איתן גינזבורג: הוועדה המסדרת החליטה ב-20 באפריל על נוהל להשתתפות חברי כנסת בישיבת ועדה בדרך של היוועדות חזותית בתקופת הקורונה.

איתן גינזבורג: היה על זה דיון ארוך בוועדה המסדרת, ואנחנו הגבלנו את זה לתקופה מסוימת של לא יותר משלושה חודשים כי הנחנו אז שהנגיף יעבור.

איתן גינזבורג: היום אנחנו רוצים לחדש את הנוהל הזה לעוד שלושה חודשים - -

יצחק פינדרוס: שישה חודשים.

יצחק פינדרוס: זה יותר הגיוני.

איתן גינזבורג: אוקיי.

איתן גינזבורג: אולי להגיד: שישה חודשים ולהגיד שכל עוד יש נגיף קורונה אנחנו נמצאים במצב הזה.

יצחק פינדרוס: הקודמת מביניהם.

איתן גינזבורג: אוקיי.

איתן גינזבורג: מי בעד אשרור ההחלטה?

איתן גינזבורג: בעד – רוב

איתן גינזבורג: נמנעים – אין

איתן גינזבורג: ההחלטה אושרה פה-אחד.

ארבל אסטרחן: זה רק לא לצורך הצבעה, זה רק להשתתפות בדיון.

איתן גינזבורג: כן, רק להשתתפות בדיון.

איתן גינזבורג: אין הצבעה מרחוק, כמובן.

עוזי דיין: - - -

איתן גינזבורג: מה הוא יכול או לא יכול?

עוזי דיין: - - - האם זה דבר שהוחלט או נשאר ללא החלטה?

איתן גינזבורג: לא קבענו את ההחלטה הזאת.

איתן גינזבורג: אני בדעה שהוא לא יכול.

עוזי דיין: גם אני.

חמד עמאר: גם אני בדעה הזאת.

איתן גינזבורג: אני בדעה שאם היושב-ראש נמצא בבידוד הוא יכול להסמיך את אחד מחברי הוועדה לנהל את הישיבה.

איתן גינזבורג: אני הצעתי את זה אבל בסוף זה נתון להחלטת היושב-ראש או לחילופין להחלטת הוועדה.

עוזי דיין: הוא יכול - - -

חמד עמאר: אנחנו יכולים להכניס להחלטה שיושב-ראש הוועדה לא יכול להיות מרחוק?

איתן גינזבורג: לא צריך, זה לא כתוב.

איתן גינזבורג: אם זה לא כתוב הוא לא יכול.

עוזי דיין: ארבל, הוא יכול להסמיך?

ארבל אסטרחן: תמיד יושב-ראש ועדה יכול להסמיך אחד מחברי הוועדה לנהל את הישיבה.

איתן גינזבורג: זה לא צריך להיות בנוהל, זה קבוע.

איתן גינזבורג: מה שאישרנו בנוהל - -

חמד עמאר: אחד מחברי הוועדה יכול להיות.

איתן גינזבורג: נכון.

איתן גינזבורג: זה בסדר, הנוהל נותן לזה מענה.

איתן גינזבורג: ז.

איתן גינזבורג: בקשת יושבת ראש ועדת חוקה, חוק ומשפט למיזוג הצעות חוק חובת מכרזים (תיקון מס' 24) וחוק חובת מכרזים (תיקון – העדפת תוצרת הארץ במכרזי מערכת הביטחון ובמשרד לביטחון פנים) של חברי הכנסת: מיקי לוי, ע'דיר כמאל מריח', משה גפנים ויעקב אשר

איתן גינזבורג: יש בקשה לתוספת לסדר היום של יושב-ראש ועדת חוקה, חוק ומשפט למיזוג הצעות חוק שהצביעו עליהן אתמול בכנסת:

איתן גינזבורג: חוק חובת המכרזים – כל הנושא של המתפרות הדרוזיות.

איתן גינזבורג: הבקשה היא למזג אותן כדי שנוכל להמשיך לדון בהן בוועדה כהצעת חוק אחת.

איתן גינזבורג: אז אם זה מקובל עליכם נעלה את זה להצעה ולהצבעה.

חמד עמאר: כן.

איתן גינזבורג: אני אקריא את הבקשה: בקשת יושבת ראש ועדת חוקה, חוק ומשפט למיזוג הצעות חוק חובת מכרזים (תיקון מס' 24) וחוק חובת מכרזים (תיקון – העדפת תוצרת הארץ במכרזי מערכת הביטחון ובמשרד לביטחון פנים) של חברי הכנסת: מיקי לוי, ע'דיר כמאל מריח', משה גפנים ויעקב אשר.

איתן גינזבורג: מי בעד המיזוג?

איתן גינזבורג: הבקשה: בקשת יושב-ראש ועדת חוק, חוקה ומשפט.

איתן גינזבורג: של חבר הכנסת מיקי לוי.

איתן גינזבורג: בעד – רוב

איתן גינזבורג: נמנעים – אין

איתן גינזבורג: פה-אחד כולם אישרו את המיזוג.

איתן גינזבורג: אנחנו נתכנס כאן בעוד חמש דקות להצבעה על הרביזיה.

איתן גינזבורג: אנחנו יוצאים להפסקה.

איתן גינזבורג: תודה.

איתן גינזבורג: ח.

איתן גינזבורג: בקשת חה"כ רפי פרץ להתפלגות מפלגת הבית היהודי מיסודה של המפד"ל מסיעת ימינה, בהתאם לסעיף 59(2 )

איתן גינזבורג: לתקנון הכנסת – רביזיה

איתן גינזבורג: חברי הכנסת, אני מתנצל על העיכוב.

איתן גינזבורג: אני מבקש לפתוח את המשך ישיבת הוועדה כדי שנוכל לדון ברביזיה שהוגשה.

איתן גינזבורג: הגישו את הרביזיה: חברי הכנסת מתן כהנא ואלעזר שטרן.

איתן גינזבורג: מי רוצה לנמק?

מתן כהנא: אני.

איתן גינזבורג: בבקשה, חבר הכנסת כהנא.

מתן כהנא: אדוני היושב-ראש, אני קיבלתי ייעוץ משפטי לקראת הוועדה הזאת, ולפי כל חוות הדעת שקיבלתי ברגע שנאמרה המילה "פורש" הסטטוס המשפטי של הדיון הזה השתנה וצריך להפוך לדיון מעין שיפוטי על כל המשתמע מכך.

מתן כהנא: ברמה האישית יש בי אהבה גדולה לרב רפי פרץ - -

מכלוף מיקי זוהר: רואים.

מכלוף מיקי זוהר: היא נשפכת ממך, מתן.

מתן כהנא: - - אבל הוא פרש ממפלגת ימינה בניגוד לרצוננו, לא על דעתנו - -

מכלוף מיקי זוהר: אתם פרשתם מהציבור שלכם.

מתן כהנא: מיקי, זאת פשוט בדיחה מה שאתה עושה.

מתן כהנא: הרי הקמתם ממשלת שמאל, נכנעתם לניסנקורן בכל דבר.

מתן כהנא: אתם לא מצביעים בעד ריסון מערכת המשפט, אתם לא מצביעים בעד - - - ליברלית.

מתן כהנא: איזו מין ממשלה אתם?

איתן גינזבורג: חבר הכנסת כהנא, זה חלק מהרביזיה?

מתן כהנא: אתם גם לא תטפלו בקורונה - - -

קריאות: - - -

מתן כהנא: לכן המינימום האולימפי זה רגע לבדוק עם הייעוץ המשפטי של הכנסת את הסטטוס החדש של האירוע הזה.

מתן כהנא: יש פה אירוע חדש.

מתן כהנא: אתה לא משפטן או, לפחות, לא מועסק פה כמשפטן - -

טלי פלוסקוב: מה אתה מדבר, הדברים בדיעבד לא עובדים.

איתן גינזבורג: לא רק משפטן, עורך דין, לא פעיל.

איתן גינזבורג: משלם כל שנה דמי חברות.

יצחק פינדרוס: אנחנו השתכנענו - - - שאסור ללכת לוועדה שיפוטית כי יש שם יותר מדי ניגוד עניינים.

יצחק פינדרוס: לכן נשאיר את הדיון פה.

מתן כהנא: אנחנו חושבים שהכנסת, כבודה במקומה, וצריכים לתת את הכוח לוועדות הכנסת.

יצחק פינדרוס: סמוטריץ' שכנע אותנו לא ללכת לוועדה שיפוטית.

מתן כהנא: אני פונה אל יושב-ראש הוועדה ואומר שיש פה מצב משפטי חדש שצריך לדון בו בכובד ראש.

יצחק פינדרוס: אתה לא בעמדה של סמוטריץ'.

איתן גינזבורג: אין דיון על הרביזיה אז אני רק אשיב שכפי שאמרתי קודם, בסדר היום שהופץ בשבוע שעבר הייתה בקשה להתפלגות.

מתן כהנא: אתה לא רוצה לחזור על מה שאמרת קודם.

איתן גינזבורג: אני אחזור על זה כי זה חשוב.

אופיר כץ: הוא עונה לטענה שלך.

מתן כהנא: זה לא עונה לטענה.

מתן כהנא: תקבל ייעוץ משפטי.

איתן גינזבורג: בשום שלב סיעת ימינה לא העבירה בקשה להכריז על הרב פרץ כפורש.

איתן גינזבורג: עד סוף הדיון גם לא הייתה בקשה כזאת.

איתן גינזבורג: רגע לפני ההצבעה ביקשת לומר דבר חשוב.

איתן גינזבורג: אמרת לי חמש מילים ואז אמרת: רגע, שיהיה ברור, אני רוצה להגיד שהוא פורש.

מתן כהנא: הדיון נגמר - - -

איתן גינזבורג: כך לא מבקשים דיון פרישה.

איתן גינזבורג: אני, כמובן, לא עושה שום דבר לא חוקי, ולכן אני אעלה את הרביזיה להצבעה.

איתן גינזבורג: מי בעד הרביזיה?

מתן כהנא: יש עוד מנמק.

איתן גינזבורג: יש תמיד מנמק אחד ברביזיה.

אלעזר שטרן: אפשר רגע לשמוע את הייעוץ המשפטי או לא?

איתן גינזבורג: אנחנו באמצע הצבעה.

איתן גינזבורג: בעד – רוב

איתן גינזבורג: נמנעים – אין

איתן גינזבורג: הרביזיה נדחתה.

איתן גינזבורג: תודה רבה, הישיבה נעולה.